钦定古今图书集成/明伦汇编/闺媛典/第042卷 > 万义颛
## 钦定古今图书集成/明伦汇编/闺媛典/第042卷 > 万义颛

按《明外史列女传》：“义颛，字祖心，鄞人，宁波卫指挥佥
事钟女也。幼贞静，善读书。两兄武文皆袭世职，战死，
旁无期功之亲。继母曹氏、两嫂陈氏、吴氏，皆盛年孀
居。吴遗腹仅六月，义颛旦暮拜天哭告曰：‘万氏绝矣！
愿天赐一男，续忠臣后。我矢不嫁，共抚之’。已果生男，
名之曰全。义颛曰：‘万氏有后矣’。乃与诸嫠共守名阀”，
来聘，皆谢绝之，训全读书，迄底成立。全嗣职，传子禧、
孙椿，皆奉姑训惟谨。姑年七十馀卒。姑之祖斌及父
兄并死王事，母及二嫂守贞数十年，姑更以义著。乡
人重之，称为“四忠二节一义”之门。